‘इस्लामिक जिहाद’ के खिलाफ पश्चिम बंगाल की राजधानी कोलकाता में हजारों लोग जुटे। इस रिपोर्ट के मुताबिक, हिन्दू संगठन ‘हिन्दू संहति’ के नेतृत्व में पश्चिम बंगाल के अलग-अलग जिलों से बड़ी संख्या में लोग कोलकाता पहुंचे और यहां आयोजित एक रैली में हिस्सा लिया। इस रैली का आयोजन मंगलवार को हिन्दू संहति के 9वें स्थापना दिवस के अवसर पर किया गया था। रैली के दौरान आयोजकों ने न केवल पश्चिम बंगाल सरकार पर निशाना साधा, बल्कि अमेरिका के राष्ट्रपति डोनाल्ड ट्रम्प का गुणगान भी किया। गौरतलब है कि डोनाल्ड ट्रम्प अपने ‘मुस्लिम विरोधी नीतियों’ की वजह से अधिक जाने जाते हैं।